KNYPER: (Lewer kommentaar terwyl GIELIEGAP die wêreld verken. Hy vat en ruik en proe aan die diere, elkeen maak hom skrik. Telkens spring hy weg. Die diertjies beweeg agtertoe om plek te maak vir die SKULPIES se dansie.) Die ruimtemannetjie moet nie dink hy kan hier kom rondloop onder die see en maak of die plek aan hom behoort nie!
. Daar stap hy nou by 'n dolfyn verby. O, daar sien hy hy 'n silwerelf
Gmf! Lyk my nie hy is eintlik bang vir die diere nie. Gits - amper trap hy op die bloublasie. Gmf, ek wens daardie bloublasie gee hom 'n lekker raps! Moet nie dink jy kan daardie alikreukel eet nie, sy dop sal jou tande laat kraak!
KNYPER: Wat? Ek wonder wat fluister die skulpie in sy oor. Sien jy, Kriewel, hy luister na wat die skulpie vir hom sê.
GIELIEGAP GIL 'N G is 'n nuwe operette wat vir die kleutermusiek-groep WOEPELDOEPEL (Kemptonpark) geskryf is, met die doel om die kleuters bekend te stel aan musieknotasie. Die verskillende nootname word geassosieer met seediere en elke groep sing 'n liedjie met 'n dansie. Ons wou graag die verskillende ouderdomsgroepe betrek as klas.
Die operette sou ook vir jong laerskoolleerlinge gepas wees. Die liedjies sou ook bruikbaar wees in die klasmusieksituasie.
Groepe vir die verskillende seedierkarakters. ('n Bykomende koor sou 'n bate kon wees, anders sou die kinders na hulle item agter op die verhoog of aan die kant kon sit om die sang te versterk.)
Daar is ook 'n paar kinders nodig om 'n Chinese slang (Die Waterslang) rond te dra. Hierdie karakter sorg vir spanning in die didaktiese sprokie.